**ΣΥΝΔΕΣΜΟΣ ΓΟΝΕΩΝ**

**Α΄ ΔΗΜΟΤΙΚΟΥ ΣΧΟΛΕΙΟΥ ΜΑΚΕΔΟΝΙΤΙΣΣΑΣ**

**21 Σεπτεμβρίου 2020**

Αγαπητοί γονείς / κηδεμόνες,

Με την έναρξη της νέας σχολικής χρονιάς, το Διοικητικό Συμβούλιο του Συνδέσμου Γονέων του Σχολείου μας σας εύχεται καλή και εποικοδομητική σχολική χρονιά. Η έναρξη της φετινής σχολικής χρονιάς και η λειτουργία του σχολείου μας απαιτεί τη λήψη κατάλληλων υγειονομικών προφυλάξεων από όλους μας, γονείς, μαθητές, διδακτικό και άλλο προσωπικό. Ως Σύνδεσμος Γονέων θα διασφαλίσουμε την τακτική επικοινωνία / ενημέρωσή σας σχετικά με τις ανακοινώσεις του Υπουργείου Παιδείας, Πολιτισμού, Αθλητισμού και Νεολαίας, της Παγκύπριας Συνομοσπονδίας Ομοσπονδιών Συνδέσμων Γονέων Δημοτικής Εκπαίδευσης και της Ομοσπονδίας Συνδέσμων Γονέων Δημοτικής Εκπαίδευσης Λευκωσίας σε σχέση με τα μέτρα που λαμβάνονται για την τήρηση των Υγειονομικών Πρωτοκόλλων Δημοτικής Εκπαίδευσης και Λειτουργίας Προαιρετικού Ολοήμερου Σχολείου, καθώς και άλλες ανακοινώσεις. Όλοι μαζί θα εργαστούμε σκληρά για την επίτευξη των κοινών μας στόχων και της περαιτέρω βελτίωσης της ποιότητας της παρεχόμενης εκπαίδευσης στον τόπο μας.

Στο πλαίσιο αυτό θα θέλαμε να σας ενημερώσουμε για τα παρακάτω, σημειώνοντας ότι όλα τα έντυπα και τα σχετικά έγγραφα που αναφέρονται είναι αναρτημένα στην ιστοσελίδα του Σχολείου μας (<http://dim-makedonitissa1-lef.schools.ac.cy/>), στο εικονίδιο «Σύνδεσμος Γονέων»:

1. **Επικοινωνία μέσω ανακοινώσεων, γραπτών μηνυμάτων στο κινητό και ηλεκτρονικού ταχυδρομείου**

Η γραπτή επικοινωνία του Συνδέσμου Γονέων με τους γονείς του Σχολείου γίνεται με ανακοινώσεις, γραπτά μηνύματα (sms) και ηλεκτρονικό ταχυδρομείο. Ο Σύνδεσμος μας διατηρεί αρχείο με τα στοιχεία αυτά με σκοπό την ενημέρωσή σας. Σε καμία περίπτωση τα προσωπικά δεδομένα των γονέων/κηδεμόνων δεν χρησιμοποιούνται από μη εξουσιοδοτημένα άτομα για άλλο σκοπό.

Σε περίπτωση που δεν αποστείλατε τα στοιχεία επικοινωνίας σας στον Σύνδεσμο Γονέων, κατά τις προηγούμενες σχολικές χρονιές (αφορά κυρίως γονείς μαθητών Α’ τάξεων, μαθητών που έχουν έρθει φέτος στο σχολείο μας και γονέων που δεν έχουν αποστείλει τα σχετικά στοιχεία επικοινωνίας), παρακαλείστε όπως συμπληρώσετε το ΕΝΤΥΠΟ 1 και αποστείλετε στο ηλ. ταχυδρομείο του Συνδέσμου Γονέων (sg-dim-makedonitissa1-lef@schools.ac.cy), το αργότερο μέχρι τις 25/9/2020, ή παραδώσετε στα μέλη του Συνδέσμου Γονέων, στις 24/9/2020 και 25/9/2020, στις 7:30-8:30π.μ. και 4:00-6:00μ.μ.

1. **Ετήσια Συνδρομή Συνδέσμου Γονέων για τη σχολική χρονιά 2020-2021**

Η ετήσια συνδρομή συμβάλλει σημαντικά στο έργο του Συνδέσμου Γονέων αφού στηρίζει τόσο το Σχολείο μας (αγορά σχολικού εξοπλισμού και αναλώσιμων, διοργάνωση διαλέξεων, κ.α.) όσο και τους μαθητές/τριες (προσφορά υγιεινού προγεύματος, δώρων και πακέτων αγάπης, οργάνωση εκδηλώσεων, πάρτι τελειοφοίτων, κ.α.). Επισυνάπτεται σχετικό ενημερωτικό για τις οικονομικές δραστηριότητες του Συνδέσμου Γονέων κατά τη σχολική χρονιά 2019-2020.

Παρακαλείστε όπως πληρώσετε την ετήσια συνδρομή προς το Σύνδεσμο Γονέων του Σχολείου για τη σχολική χρονιά 2020-2021, η οποία ανέρχεται στα €20 ανά οικογένεια, επιλέγοντας ένα από τους ακόλουθους τρόπους:

(α) στο IBAN number του λογαριασμού του Συνδέσμου Γονέων, στην Τράπεζα Κύπρου (αρ. CY38002001950000357030381306), αναφέροντας το όνομα και τάξη μαθητή/τριας, το αργότερο μέχρι τις 25/9/2020,

(β) στα μέλη του Συνδέσμου Γονέων, στην είσοδο του σχολείου, στις 24/9/2020 και 25/9/2020, στις 7:30-8:30π.μ. και 4:00-6:00μ.μ.

1. **Ασφαλιστική κάλυψη μαθητή/τριας έναντι ατυχημάτων**

Ο Σύνδεσμος Γονέων του Σχολείου μας, μέσω της Ομοσπονδίας Συνδέσμων Γονέων Δημοτικής Εκπαίδευσης Λευκωσίας, θα ασφαλίσει τους μαθητές/τριες στην ασφαλιστική εταιρεία MetLife, για την περίοδο 1/10/2020 - 30/9/2021. H τρέχουσα ασφάλιση με την ίδια εταιρεία θα ολοκληρωθεί στις 31/9/2020.

Παρακαλείστε όπως πληρώσετε το κόστος ασφαλιστικής κάλυψης έναντι ατυχημάτων, το οποίο ανέρχεται στα €13 ανά μαθητή/τρια, επιλέγοντας ένα από τους ακόλουθους τρόπους:

(α) στο IBAN number του λογαριασμού του Συνδέσμου Γονέων, στην Τράπεζα Κύπρου (αρ. CY38002001950000357030381306), αναφέροντας το όνομα και τάξη μαθητή/τριας, το αργότερο μέχρι τις 25/9/2020,

(β) στα μέλη του Συνδέσμου Γονέων, στην είσοδο του Σχολείου, στις 24/9/2020 και 25/9/2020, στις 7:30-8:30π.μ. και 4:00-6:00μ.μ.

Στις δύο πιο πάνω περιπτώσεις, παρακαλείστε όπως συμπληρώσετε το ΕΝΤΥΠΟ 2  και αποστείλετε στο ηλ. ταχυδρομείο του Συνδέσμου Γονέων (sg-dim-makedonitissa1-lef@schools.ac.cy), το αργότερο μέχρι τις 25/9/2020, ή παραδώσετε στα μέλη του Συνδέσμου Γονέων κατά τις 24/9/2020, και 25/9/2020, στις 7:30-8:30π.μ. και 4:00-6:00μ.μ.

1. **Έναρξη λειτουργίας Προαιρετικού Ολοήμερου Σχολείου και παροχή σίτισης**

Ένεκα της εγγραφής του παιδιού σας για φοίτηση στο Προαιρετικό Ολοήμερο Σχολείο (ΠΟΣ) του Υπουργείου Παιδείας, Πολιτισμού, Αθλητισμού και Νεολαίας (ΥΠΠΑΝ) σας πληροφορούμε τα εξής:

(α) Η λειτουργία του ΠΟΣ θα ξεκινήσει στις 5/10/2019 και θα ολοκληρωθεί στις 31/5/2021, τηρώντας το Υγειονομικό Πρωτόκολλο για τη λειτουργία των δημόσιων ολοήμερων σχολείων.

(β) Σύμφωνα με τις οδηγίες του ΥΠΠΑΝ τα παιδιά θα γευματίζουν στο Σχολείο και το εγκεκριμένο μηνιαίο διαιτολόγιο θα ακολουθείται αυστηρά, μέχρι το τέλος της σχολικής χρονιάς. Το διαιτολόγιο θα ακολουθείται κάθε μήνα το ίδιο (κύκλος 4 εβδομάδων). Σε περιορισμένες περιπτώσεις θα επιτρέπεται η αντικατάσταση κάποιου γεύματος με σάντουιτς. Δεν επιτρέπεται η παροχή γεύματος από το σπίτι του μαθητή/τριας. Παρακαλείστε όπως συμπληρώσετε το ΕΝΤΥΠΟ 3α λαμβάνοντας υπόψη το Έντυπο 3β και αποστείλετε στο ηλ. ταχυδρομείο του Συνδέσμου Γονέων (sg-dim-makedonitissa1-lef@schools.ac.cy), το αργότερο μέχρι τις 25/9/2020, ή παραδώσετε στα μέλη του Συνδέσμου Γονέων, στις 24/9/2020 και 25/9/2020, στις 7:30-8:30π.μ. και 4:00-6:00μ.μ.

(γ) Το «Παρά Πέντε», με το οποίο ο Σύνδεσμος Γονέων έχει συνάψει σχετική συμφωνία μετά από σχετικό διαγωνισμό προσφορών, θα παρέχει τα γεύματα και τα σάντουιτς, σύμφωνα με το εγκεκριμένο μηνιαίο διαιτολόγιο και θα τα παραδίδει έγκαιρα σε ειδικές συσκευασίες.

(δ) Οι μαθητές/τριες θα επιτηρούνται από τον υπεύθυνο εκπαιδευτικό ημέρας, κατά τη διάρκεια του γεύματος.

(ε) Το μηνιαίο κόστος ανά μαθητή/τρια υπολογίζεται ανάλογα με τις τελικές επιλογές των γονέων/κηδεμόνων για το γεύμα της σίτισης. Συγκεκριμένα, η μερίδα φαγητού με φρούτο ανέρχεται στα €2.60 και το σάντουιτς με φρούτο στα €1.50. Το ακριβές ποσό θα πρέπει να προπληρώνεται την πρώτη εβδομάδα κάθε μήνα στη Γραμματέα του Σχολείου. Σε περίπτωση που δεν πληρώνεται έγκαιρα το αντίστοιχο ποσό, ο Σύνδεσμος Γονέων έχει τη διακριτική ευχέρεια να διακόψει την παροχή γεύματος.

(στ) Για τις οικογένειες που είναι λήπτες Ελάχιστου Εγγυημένου Εισοδήματος, το κόστος της σίτισης δύναται να καλυφθεί από το ΥΠΠΑΝ, εφόσον ενημερωθεί έγκαιρα το Σχολείο.

(ζ) Σε περιπτώσεις απουσιών ή ασθενειών, από δύο μέρες και περισσότερο, ενημερώνετε έγκαιρα το μέλος του Διοικητικού Συμβουλίου του Συνδέσμου Γονέων, το όνομα και ο αριθμός τηλεφώνου του οποίου θα σας κοινοποιηθεί σε μεταγενέστερο στάδιο, για ακύρωση της αντίστοιχης παραγγελίας σίτισης. Η διαφορά στο ποσό που προπληρώθηκε, αποκόπτεται από την πληρωμή της σίτισης κατά τον επόμενο μήνα.

(η) Σε περίπτωση παραλαβής μαθητή/τριας νωρίτερα, το φαγητό δεν ακυρώνεται, αλλά παραδίδεται στο παιδί σας.

(η) Προτρέπεστε να ενθαρρύνετε τα παιδιά σας να μην πετάνε το φαγητό που τους απομένει. Όσοι γονείς επιθυμούν το φαγητό που απομένει να επιστρέφεται στο σπίτι, μπορούν να προμηθεύουν τα παιδιά τους με ειδική χάρτινη συσκευασία.

(θ) Σε πολύ έκτακτες και ειδικές περιπτώσεις, μπορείτε να επικοινωνείτε τηλεφωνικώς με τον υπεύθυνο εκπαιδευτικό ημέρας του ΠΟΣ.

1. **Παραγγελία και πώληση σχολικού ρουχισμού**

Η παραγγελία και πώληση σχολικού ρουχισμού θα γίνεται σε καθορισμένες ημέρες, δύο (2) φορές κατά τη διάρκεια της σχολικής χρονιάς. Στις περιπτώσεις που οι γονείς/κηδεμόνες επιθυμούν να προμηθευτούν είδη σχολικού ρουχισμού, σχετικές παραγγελίες λαμβάνονται τον Οκτώβριο 2020 και Μάρτιο 2021 και η παράδοση γίνεται μετά. Περισσότερη πληροφόρηση θα σας αποσταλεί έγκαιρα.

**Από το Διοικητικό Συμβούλιο**

**ΣΥΝΔΕΣΜΟΣ ΓΟΝΕΩΝ Α΄ ΔΗΜΟΤΙΚΟΥ ΣΧΟΛΕΙΟY ΜΑΚΕΔΟΝΙΤΙΣΣΑΣ**

**ΕΝΗΜΕΡΩΣΗ ΓΙΑ ΤΙΣ ΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ ΤΟΥ ΣΥΝΔΕΣΜΟΥ ΓΟΝΕΩΝ ΚΑΤΑ ΤΗ ΣΧΟΛΙΚΗ ΧΡΟΝΙΑ 2019-2020**

1. Διαχείριση σίτισης Προαιρετικού Ολοήμερου Σχολείου σε συνεργασία με «Παρά Πέντε»
2. Διαδικασίες για λειτουργία Κέντρου Φύλαξης σε συνεργασία με Πολυδύναμο Κέντρο Έγκωμης (Σεπτέμβριος 2019 & Σεπτέμβριος 2020)
3. Διευθέτηση παροχής ασφαλιστικής κάλυψης έναντι ατυχημάτων μαθητών/τριων από την εταιρία MetLife
4. Διευθέτηση χορηγιών / εισφορών για μεγάλα έργα στο Σχολείο όπως η εγκατάσταση στεγάστρου στην αυλή
5. Προσφορές για φωτογράφιση και βιντεογράφηση στις σχολικές γιορτές, απολύμανση σχολείου και άλλων αναλώσιμων λόγω Κορωνοϊού, κ.α.
6. Πώληση σχολικού ρουχισμού (Οκτώβριος 2020)
7. Διοργάνωση διάλεξης με θέμα «Σεξουαλική κακοποίηση και εκμετάλλευση παιδιών. Ενημέρωση - Πρόληψη - Αντιμετώπιση» (29/11/2019)
8. Διοργάνωση Χριστουγεννιάτικης Φωταγώγησης Δένδρου και Φιλανθρωπικού Παζαριού στο Σχολείο (14/12/2019)
9. Παροχή σάντουιτς στους μαθητές/τριες μετά τους εκκλησιασμούς (18-20/12/2019)
10. Διάθεση πακέτων αγάπης σε άπορους μαθητές του Σχολείου και δώρων σε μαθητές/τριες από τον Άγιο Βασίλη (20/12/2020)
11. Διοργάνωση Έκθεσης Βιβλίου σε συνεργασία με το βιβλιοπωλείο «Πάργα» (27-31/1/2020)
12. Αγορά γάλακτος και σοκολάτας στα πλαίσια της ημέρας φιλαναγνωσίας (Ιανουάριος 2020)
13. Αλληλογραφία με Τμήμα Δημοσίων Έργων και Υπουργείο Παιδείας, Πολιτισμού, Αθλητισμού και Νεολαίας για τοποθέτηση ηχοπετάσματος επί της Λεωφ. Ηρώων (Ιανουάριος 2020)
14. Παροχή φαγητού (σουβλάκια, μπουρέκια, χυμός, νερό) στους μαθητές/τριες την Τσικνοπέμπτη (20/2/2020)
15. Διοργάνωση Καρναβαλίστικου Χορού στο Σχολείο (22/2/2020)
16. Κοινή συμμετοχή των Δημοτικών Σχολείων Μακεδονίτισσας (Α΄, Β΄, Γ΄) και των Νηπιαγωγείων Μακεδονίτισσας (Β΄, Γ΄) στην Καρναβαλίστικη Παρέλαση Αγλαντζιάς (23/2/2020) λαμβάνοντας το τρίτο βραβείο.
17. Παροχή υγιεινού προγεύματος στους μαθητές/τριες (10-11/2/2020)
18. Αντικατάσταση και επιδιόρθωση χώρων υγιεινής (Φεβρουάριος 2020)
19. Αγορά χαρτικής ύλης Σχολείου (Φεβρουάριος 2020)
20. Αγορά αντισηπτικών υγρών, χαρτιών υγείας και υγροσάπουνων λόγω Κορωνοϊού (Μάιος 2020)
21. Αγορά μπουκαλιών νερού και μικρογευμάτων (snack) για μαθητές/τριες για την επαναλειτουργία του Σχολείου λόγω Κορωνοϊού (Μάιος 2020)
22. Αλληλογραφία με Δημαρχείο Έγκωμης για δωρεάν παροχή αριθμού τεντών με σκοπό την εγκατάσταση στο Σχολείο, κατά την περίοδο επαναλειτουργίας του (Μάιος 2020)
23. Αγορά μικροφωνικής συσκευής και εξωτερικών ηχείων (Ιούνιος 2020)
24. Αγορά δύο (2) πύργων ηλεκτρονικών υπολογιστών (Ιούνιος 2020)
25. Διοργάνωση φωτογράφισης τελειοφοίτων (15-16/6/2020) και πάρτι τελειοφοίτων (24/6/2020) καθώς και αγορά πλακετών για τελειόφοιτους (Ιούνιος 2020)
26. Παροχή δείπνου στο διδακτικό προσωπικό (3/7/2020)
27. Αγορά ενός (1) κλιματιστικού για λειτουργία Κέντρου Φύλαξης (Σεπτέμβριος 2020)
28. Αγορά μπογιών και ολοκλήρωση επιδαπέδιων παιγνιδιών (Σεπτέμβριος 2020)
29. Αγορά τριών (3) ξύλινων παγκακιών με τραπέζι (Σεπτέμβριος 2020)
30. Αγορά αυτοκόλλητων με θετικά μηνύματα και τοποθέτηση στα σκαλοπάτια του Σχολείου (Σεπτέμβριος-Οκτώβριος 2020)
31. Αλληλογραφία με Τμήμα Δασών για δωρεάν παραχώρηση δασικών δενδρυλλίων με σκοπό τη φύτευση στην αυλή του Σχολείου (Σεπτέμβριος 2020)